Horserød Fængselskirke
Horserød Fængselskirke er en kirke under Helsingør Domprovsti, som ligger i Horserød Statsfængsel. Der er ikke adgang for offentligheden.
Fængselskirken indgår som den sydøstre fløj af en af de mange rødmalede barakbygninger i Horserød Statsfængsel, tæt ved fængslets nordvestligste hjørne. Udefra er kirken synlig ved den lille tagrytter, dvs. det lille tårn med klokke, oven på fængslets ellers anonyme tage.